**REFERAT FRA STYREMØTE 13-2020**

**I NORSK IRSKSETTERKLUBB**

Dato: 14.desember 2020

Tid/sted: Kl. 19.00-21.15, Microsoft Teams.

Tilstede: Gisle Sveva (leder), Lene Moen (nestleder), Ragnhild Bergheim (utstilling), Anders Fledsberg (avlsrådsleder), Stein Nilsen (jakt og trening), Geir Pedersen (økonomi), Nina Hordnes (1.vara) og Morten Risstad ( 2.vara).

Referent: Vigdis Ingebrigtsen.

**Sak 01-13-20: Innkalling og dagsorden**

Vedtak:*Godkjent.*

**Sak 02-13-20: Utestående saker fra tidligere styresaker**

|  |  |  |  |
| --- | --- | --- | --- |
| **Sak nr.** | **Tema** | **Ansvarlig** | **Status** |
| 119/18 | Profileringsartikler | GP  GS | Avdelingene har gitt tilbakemelding om at de ønsket et tilbud på jaktvesten til Bergans. Vi har fått oppgitt innkjøpspris. Undersøker videre pris for brodering og evt. sponsing.  Dersom aktuelt så tar avdelingene opp bestillinger eller kjøper inn et lager for videresalg selv.  Det er også interesse for dirkete netthandel hos levrandører for sportsklær og hundeutstyr. Styret ser videre på denne løsningen hos ulike levrandører. NISK ønske flere sponsorer og vil se på aktører. En innkjøps samarbeidsavtale med nettbutikker på nettsiden kan være en løsning.  Vi har avventet videre behandling av denne saken pga korona situasjonene.  29.09.GS kontakter Bergans og forhører seg om tilbudet fortsatt er der, og tilbudet står fortsatt.  *GP kontakter sponsor over nyttår for evt. å dekke kostnader med brodering.*  *RB kontakter Non-stop og forespør om mulighet for direkte netthandel med rabatt for medlemmene.* |

**Sak 03-13-20: Post til styret**

* Diverse informasjon fra FKF og NKK; videresendt til avdelingene.
* NKK har utsatt sitt RS til 2021
* 14.12. fra Tor-Hartvig Bondø «Forslag til nye lover i NISK». *GS svarer og får klarhet i om dette var et innspill til styret, eller et innkommen forslag til neste RS. Dette er en sak som styret allerede har diskutert, og GS lager et forslag til behandling for styret til neste styremøte.*

**Sak 04-13-20:** **Årets Hunder**

Årets Hunder skal kåres, frist for innsendelse av resultater er 13.12.

*Vedtak: SN har tatt imot påmeldingen og lager et oppsett med poengberegning. AF kvalitetssirkrer utregningen. Når det er klart publiserer SN resultatene. VI sender ut premier.*

**Sak 05-13-20: Avl**

Oversikten over avl- og elitehunder er udatert. Vi trenger noen retningslister over når hunder skal fjernes. Noen av hundene er døde eller av andre årsaker skal trekkes fra listen, dette er vanskelig for avlsrådet å få informasjon over.

*Vedtak: Tipser står på listen til og med 8 år (NKK etiske regler), kan søke om dispensasjon når de er 9 år. Hannhunder står på listen til og med 12 år.*

*Styret ønsker å ha en fast notis på hjemmesiden under «Avlskriterier» og på NISK-sidene i Fuglehunden der eiere oppfordres til å melde fra til avlsrådet dersom hundene dør, eller av annen grunn skal trekkes fra listen.*

*Kull på valpelisten blir fjernet 3 mnd etter forventet fødselsdato, dersom ikke oppdretter gir annen beskjed.*

Det er kommet inn en søknad om dispensasjon for parring der tispen ikke oppfyller avlskriteriene.

*Vedtak: Avlsrådsleder legger frem tispens dokumentasjon. Styret er enstemmig enig i av dispensasjonssøknaden avslås.*

**Sak 06-13-20: Evaluering kalender**

I årets kalender ble det trykkfeil, vi fikk kreditert for trykking kr.22.000,-

Evaluering av kalenderen i forhold til utvalg av bilder og oppsett.

*Vedtak: Det er uheldig med trykkfeil, men kan brukes. Alternativ var at det trykkes opp nye, men da blir de ikke sendt ut før i månedsskifte januar/februar og vi må betale for ny porto. Dette er ikke aktuelt.*

*Det er mange flotte bilder og fint oppsett i forhold til årstider.*

*Når det gjelder bildene er det ønskelig med noen retningslinjer her da det kan fremstå litt tilfeldig fra år til år. Hunder som plasserer seg i høystatusløp bør presenteres i neste års kalender, og vi bør oppfordre flere til å sende inn bilder gjennom året. Kanskje en påminnelse i Fuglehunden og på vår Facebook side gjennom året kan gi et større utvalg.*

*LM utarbeider noen retningslinjer som presenteres på neste styremøte for beslutning.*

**Sak 07-13-20: Handlingsplan 2021**

Handlingsplan for 2020 ble ikke gjennomført.

**Handlingsplan 2019**

**Mål 2019**

Jaktegenskaper

* Rød IS skal hevde seg blant topp 6 innenfor NM individuelt for stående fuglehunder (høyfjell, vinter, lavland og skog)
* Rød IS skal være blant topp 3 innenfor NM lag (høyfjell, vinter og lavland)
* Rød hvit IS skal får premie i alle kvalitetsklasser

Helse

* Gjennomføre RAS konferanse (november 2018)
* Godkjenning av RAS 2019 – 2024 på RS i 2019
* Etablere Oppdretterpris (med fokus på alle hovedområdene – se over)
* Gjennomføre RAS gjennomgang i alle avdelingene

Gemytt

* Promotere IS som mentalt sterke hunder som egen sak i Fuglehunden og hjemmesiden
* Ingen gemyttanmerkinger på fuglehundprøve eller utstilling

Eksteriør

* 3 røde IS NUCH
* Gjennomføre dommerkonferanse

Medlemmer

* 1700 medlemmer
* Ansette medieansvarlig (alle plattformer)

**Tiltak 2019**

|  |  |  |  |
| --- | --- | --- | --- |
| Jaktegenskaper | Hvem? | Når? | Status |
| Ha gjennomført min. 1 nybegynnerkurs | Avdelingene | 2019 | x |
| Ha gjennomført min. 1 treningskurs | Avdelingene | 2019 | x |
| Ha etablert og promotert NISK Oppdretterpris | Styret/avlsrådet | 01.06. 2019 | x |

|  |  |  |  |
| --- | --- | --- | --- |
| Helse |  |  |  |
| se oppdretterpris |  |  |  |
| Ha godkjent oppdatert RAS på RS 2019 | Styret/avlsrådet | 01.06.2019 | x |
| Ha gjennomført presentasjon av nytt RAS i avdelingene | Avdelingene | 2019 | x |

|  |  |  |  |
| --- | --- | --- | --- |
| Gemytt | Hvem? | Når? | Status |
| Ha oversikt over anmerkninger på prøver og utstillinger | Styret | 2019 | x |
| Ha artikkel i Fuglehunden og hjemmesiden | Styret | 01.07.2019 | - |

|  |  |  |  |
| --- | --- | --- | --- |
| Eksteriør |  |  |  |
| Ha gjennomført dommerkonferanse | Styret | 01.12.2019 | x |
| Ha oppdatert rasekompendiene | Styret | 01.07.2019 | x |

|  |  |  |  |
| --- | --- | --- | --- |
| Medlemmer |  |  |  |
| Ha ansatt medieansvarlig | Leder | 01.04.2019 | x |
| Ha temaorientering i FH i hver utgave med utgangspunkt i hovedpunktene i strategiplanen | Styret | 2019 | - |

*Vedtak: Styrets roller setter opp punkter til tiltak med utgangspunkt i RAS for handlingsplan 2021, utarbeides på neste styremøte.*

*SN – jaktegenskaper, SN og AF - helse og gemytt, RB - eksteriør.*

*Handlingsplanen vil være en fast agenda på alle styremøter frem til RS, den vil da bli lagt frem for vedtak.*

*I forhold til helse diskuterer styret problemet med medfødt overgangsvirvel (transitional lumbosacral vertebrae – TLV). Det er oppdaget noen tilfeller av dette hos irsk setter. Dette er arvelig og kan gi skjevheter og unormale sammenvoksinger, som igjen kan medføre store smerter. Det oppdages ved røntgen av hofter og nakke. Dette bør kartlegges bedre i forhold til å tilkjenne seg mer kunnskap og eventuelt med å gjennomføre en spørreundersøkelse blant medlemmene. Det er viktig å få oversikt over hvor stor forekomsten er hos populasjonen og hva tilstanden har å si hos hver enkelt hund. Eneste vi vet sikkert er at det er arvelig.*

*Dette vurderes som et tema for foredrag på RS.*

**Sak 08-13-20: Nye Gullmerkebærere**

Det er kommet inn forslag til to nye gullmerkebærere.

*Vedtak: Kandidatene oppfyller i og for seg kriteriene for tildeling av hederstegn i gull. Men styret ønsker å utarbeide noen mer detaljerte kriterier for utdeling, før det eventuelt deles ut flere merker. Forslag for kriterier blir lagt frem på RS.*

**Sak 09-13-20: Konflikten med avdeling 7**

*Intern sak, unntatt fra offentligheten.*

**Styremøter i 2021:**

Tirsdag 26.januar

Tirsdag 9.mars

Tirsdag 20.april

Lørdag 8. mai, Gardermoen

**RS søndag 9.mai**